La Galera Reial, construïda a Barcelona, va ser la gran galera del seu temps i el vaixell insígnia de Joan d'Habsburg a la Batalla de Lepant (1571), la major batalla que coneixem de la història de les galeres, en la qual la flota de la Lliga Santa, l'aliança de les potències cristianes del Mediterrani, va derrotar la flota de l'Imperi Otomà sota el comandament de Müezzinzade Ali Paşa.